open-index/open-wikipedia-markdown huggingface dataset:
Obscured by Clouds

***Obscured by Clouds*** er et studioalbum fra det engelske bandet Pink Floyd, utgitt i juni 1972. Albumet ble innspilt i Frankrike samtidig med at bandet hovedsakelig var opptatt med første halvdel av *[[The Dark Side of the Moon]]*-turneen i 1972 samt innspillinger til albumet *The Dark Side of the Moon*.

Albumet består av filmmusikk til den franske filmen *La Vallee*, regissert av Barbet Schroeder. Schroeder ønsket musikk der musikken skulle være en del av kulissene i filmen og ikke bakgrunnslyd slik som ellers er vanlig som filmmusikk. *Obscured by Clouds* var det første albumet der Pink Floyd benyttet seg av synthesizeren VCS 3. På dette albumet var det i hovedsak gitarist David Gilmour som benyttet seg av synthesizeren, men på senere innspillinger ble den også brukt av Richard Wright og Roger Waters.

For første gang siden albumet *[[More]]* ga Pink Floyd ut et album bestående av flere kortere sanger. Lydbildet på albumet er et eksempel på bandets endrede musikkstil, noe som ville komme tydelig fram på *The Dark Side of the Moon*. *Obscured by Clouds* har da også havnet i skyggen av etterfølgeren og fikk variable mottakelser da det ble utgitt. 

David Gilmours «Childhood's End» er den siste Pink Floyd-sangen Roger Waters ikke bidrar til å skrive teksten til, før han forlot bandet i 1983. Teksten skal være inspirert av en roman Arthur C. Clarke skrev med samme navn. «Free Four» ble gitt ut som singel i enkelte land, men kom ikke høyt opp på hitlistene. Kjærlighetsballaden «Stay» blir regnet som en av de mest utypiske Pink Floyd-låtene, men kan sies å være tidstypisk musikk fra begynnelsen av 1970-årene.

*Obscured by Clouds* nådde 6.-plass på den britiske albumlisten, mens beste den plasseringen i USA var 46.-plass. 

## Sporliste
#«Obscured by Clouds» (Gilmour, Waters) – 3:03
#* Instrumental
#«When You're in» (Gilmour, Wright, Waters, Mason) – 2:30
#* Instrumental
#«Burning Bridges»  (Waters, Wright) – 3:29
#* Hovedvokal: David Gilmour og Rick Wright 
#«The Gold It's in the...» (Waters, Gilmour) – 3:07
#* Hovedvokal: David Gilmour 
#«Wot's... Uh the Deal» (Gilmour,Waters) – 5:08
#* Hovedvokal:David Gilmour 
#«Mudmen»  (Wright, Gilmour) – 4:20
#* Instrumental
#«Childhood's End»  (Gilmour) – 4:31
#* Hovedvokal: David Gilmour 
#«Free Four» (Waters) – 4:15
#* Hovedvokal: Roger Waters 
#«Stay» (Wright, Waters) – 4:05
#* Hovedvokal: Rick Wright
#«Absolutely Curtains» (Mason, Gilmour, Waters, Wright) – 5:52
#* Instrumental

## Besetning
*David Gilmour – Vokal, gitarer, VCS 3-synthesizer, kor, bass
*Nick Mason – Trommer, perkusjon, lydeffekter
*Roger Waters – Bass, kor, vokal, lydeffekter
*Richard Wright – Tangentinstrumenter, synthesizer, kor, vokal

## Eksterne lenker
*
Hubert Schrübbers

**Hubert Schrübbers** (født 3. november 1907, død 1978) var fra 1. august 1955 til 30. april 1972 president for Bundesamt für Verfassungsschutz.

Schrübbers var utdannet jurist og begynte sin karrière som statsadvokat i 1935, et yrke han utøvet frem til 1955 med et avbrudd mellom 1941 og 1945 da han gjorde krigstjeneste. 

## Referanser
Ludvig Hope

**Ludvig Hope** (født 17. januar 1871 i Masfjorden i Hordaland, død 26. oktober 1954) var en norsk predikant og kristenleder. Han regnes som en av det 20. århundres sentrale norske kirkeprofiler som fremstående representant for lavkirkelig lekmannskristendom. 

Hope ble i ung alder omvendt til kristen tro og begynte som 19-åring som reisepredikant for det som da het Det norsk-lutherske Kinamissionsforbund, som senere ble til Norsk Luthersk Misjonssamband. Han var generalsekretær i samme organisasjon mellom 1931 og 1936. 

Hope hørte til den kirkekritiske delen av lekmannsbevegelsen, og er kjent for sitt foredrag i 1906 der han krevde at lekmenn fikk rett til å feire nattverdens sakrament utenfor kirkehuset.

Ludvig Hope gav ut en rekke bøker, som andaktsboken *[[Mot Maalet]]* (1924), reiseskildringen *Rundt Jorda* (1938) og boka *Det gjorde Gud* (1940).

Under 2. verdenskrig ble det på grunn av den tyske okkupasjonen av Norge inngått nye midlertidige allianser innen kristen-Norge. Hope og professor Ole Hallesby, som hørte til den konservative delen, samarbeidet med den liberale fløyen, og ble en del av den nasjonale motstandskampen. De to samarbeidet tett med biskop Eivind Berggrav og utgjorde ledelsen av det som ble kalt Den midlertidige kirkeledelse.

Hope og Hallesby ble arrestert av tyskerne fordi de skev et brev til Vidkun Quisling som kritiserte loven "Alminnelig nasjonal arbeidsinnsats". De ble dømt til å sendes til Tyskland, men de kom ikke lengre enn til Grini fangeleir. Hope satt på Grini fra 13. mai 1943 til 30. august 1944. 

## Litteratur
* Oscar Handeland: *Ludvig Hope* Lunde forlag 1955
* *Fem Krigsår*. Forbundets Forlag, 1946
* *Et ord idag*, andaktsbok.  Lunde forlag ((1930))

## Referanser


## Eksterne lenker
* Om Ludvig Hope i Store norske leksikon
Samuel Ryder

**Samuel Ryder** (født 24. mars 1858, død 2. januar 1936) var en engelsk handelsmann, født i Preston i Lancashire. Han er i dag mest kjent som mannen som ga navn til trofeet i golfturneringen Ryder Cup Matches.

## Handelsmann og borgermester

Ryder var sønn av en handelsmann fra Manchester, og tok sin utdannelse ved University of Manchester. Han bestemte seg i ung alder for å begynne å selge små poser med frø til hagebruk, og flyttet til St Albans i Hertfordshire og startet *Heath and Heather Seed Company*. Forretningene gikk godt, og han rykket raskt oppover i samfunnsklassene. I 1906 ble han valgt til borgermester i byen, og i denne jobben arbeidet han så mye at han ble syk av overanstrengelse. For å bli frisk fikk han beskjed om å få mye sol og frisk luft, og det var sånn at han etter hvert begynte å spille golf.

## Referanser
Kroatisk kuna

**Kroatisk kuna** (kroatisk *hrvatska kuna*) var den offisielle myntenheten i Kroatia fra 30. mai 1994 til 31. desember 2022 da den ble etterfulgt av euro. 1 kuna var delt inn i 100 lipa. Valutakode (ISO 4217) er HRK.

## Eksterne lenker
* Kroatias nasjonalbank
* Katalog suvremenog hrvatskog novca
Mao Anying

**Mao Anying** (kinesisk: 毛岸英; født 24. oktober 1922 i Changsha i Hunan i Kina, falt 25. november 1950 i Tongchang i Korea) var Mao Zedongs og hans annen hustru Yang Kaihuis eldste sønn. Han fikk sin utdannelse i Moskva, og ble drept i kamp i et flyangrep under Koreakrigen. 

## Liv og virke
### Bakgrunn
Mao Anying var den eldste av tre søsken. Faren, Mao Zedong, forlot familien i 1927, og moren ble henrettet av Kuomintang i Changsha i 1930. Den yngste broren døde kort tid etter moren. 

Mao Anying ble deretter oppdradd av forskjellige personer og i forskjellige institusjoner sammen med sin yngre bror, Mao Anqing. I Shanghai bodde han i en tid hos pastor Dong Jianwu (董健吾), som var medlem i kommunistpartiet.

### Militær
I 1936 ble han sendt av Mao til et internasjonalt internat i Moskva i Sovjetunionen. Der, og i et militærakademi, fikk han sin egentlige utdannelse. 
Under annen verdenskrig gikk Anying og hans bror Anqing in i den sovjetiske røde arme. Anying tjenestegjorde som artillerioffiser i kamp mot tyskerne i Polen.

I 1946 vendte han tilbake til Kina, til den kommunistiske hovedbasen Yan'an. 

Fra oktober 1950 deltok han som russisktolk under Koreakrigen. Han falt bare 28 år gammel den 25. november 1950 i Nord-Korea, fem uker etter at de første kinesiske soldatene fra Folkets frigjøringshær hadde rykket inn i Korea over elven Yalu nær Dandong. Mao Anying oppholdt seg i det kinesiske hovedkvarteret med general Peng Dehuai i huler nær en gammel gullgraverbosetning, og dermed godt vernet mot luftangrep fra FN-styrkene. Om kvelden 24. november 1950 ble to P-61 Black Widows oppdaget på bakken av kineserne på en fotorekognosering i nærheten. Neste dag, den 25. november ved middagstider, slapp et sørafrikansk A-26 bombefly fire napalmbomber, og en av dem traff et skur nær hulen, mens Mao Anying og en annen offiser var der og kokte lunsj - i strid med den kinesiske hærs sikkerhetsbestemmelser.

Mao ble begravet i en gravlund for kinesiske soldater i Pyongyang.

## Referanser
Slaget ved Kirchholm

**Slaget ved Kirchholm** sto 27. september 1605 mellom Polen-Litauen og svenske styrker under den polsk-svenske krigen i 1600&ndash;1611.  Slaget endte med polsk-litauisk seier.

Kirchholm var en liten by, i dag kjent som Salaspils i Latvia.
Geoffrey Rush

**Geoffrey Roy Rush** (født 1951) er en australsk skuespiller. Han er født i Toowoomba i Queensland, og begynte sin skuespillerkarriere ved Queensland teaterkompani i Brisbane. Rush studerte ved universitetet i Queensland, der han bodde sammen med Mel Gibson.

Rush vant Oscar, Golden Globe, BAFTA og Screen Actors Guild Award for rollen som David Helfgott i filmen *[[Shine (film)|Shine]]* (1996). Han vant Golden Globe, Emmy og Screen Actors Guild Award for rollen som Peter Sellers i TV-filmen *[[The Life and Death of Peter Sellers]]* (2004). Rush ble nominert til Oscar for beste mannlige birolle for rollen som Lionel Logue i *[[Kongens tale]]* (2010). Han har også spilt rollen som Hector Barbossa i *[[Pirates of the Caribbean]]*-filmene, produsert av Jerry Bruckheimer.

Rush ble utnevnt til Companion of the Order of Australia (AC) i 2014.

## Filmografi (utvalg)
* 1998 – *[[Shakespeare in Love]]*
* 2002 – *[[Frida (film)|Frida]]*
* 2003 – *[[Pirates of the Caribbean: The Curse of the Black Pearl]]*
* 2005 – *[[München (film)|München]]*
* 2006 – *[[Candy (film fra 2006)|Candy]]*
* 2006 – *[[Pirates of the Caribbean: Dead Man's Chest]]*
* 2007 – *[[Pirates of the Caribbean: At World's End]]*
* 2010 – *[[Kongens tale]]*
* 2011 – *[[Pirates of the Caribbean: On Stranger Tides]]*
* 2011 – *[[Green Lantern (film)|Green Lantern]]*
* 2013 – *[[The Book Thief (film)|The Book Thief]]*

## Referanser


## Eksterne lenker
*
Salaspils

**Salaspils** (kjent som **Kirchholm** før 1915) er en regional by i Latvia.  Den ligger omtrent 18 km sørøst for hovedstaden Riga. Kommunen hadde  innbyggere i 2011.

## Referanser


## Se også
*Slaget ved Kirchholm

## Eksterne lenker
*
John Gay

**John Gay** (1685–1732) var en engelsk poet og dramatiker. Han er mest kjent for *[[Tiggeroperaen]]* (1728), med musikk av Johann Christoph Pepusch. Rollefigurene Captain Macheath og Peachum i *The Beggar's Opera* er basert på henholdsvis Jack Sheppard og Jonathan Wild, berømte tyver fra Gays samtid. Bertolt Brechts stykke *[[Tolvskillingsoperaen]]* (*Die Dreigroschenoper*) baserer seg på denne teksten.

John Gay omgikk samtidens litterære miljø, som Jonathan Swift og Alexander Pope, og var medlem av den kortvarige litterære klubben Scriblerus Club.

Han ble begravet i Westminster Abbey. Alexander Pope stod for gravskriften, som følges av Gays vers.

:*Life is a jest; and all things show it,*
:*I thought so once; but now I know it.*

## Bibliografi (utvalg)
**Wine* – 1708
**The Present State of Wit* – 1711
**[[The Wife of Bath (komedie)|The Wife of Bath]]* – 1713
**The Rural Sports* – 1713
**The Shepherd's Week* – 1714
**[[The What D'Ye Call It]]* – 1715
*«Trivia, or The Art of Walking the Streets of London» – Dikt, 1716
**[[Three Hours After Marriage]]* – 1717
**[[Acis and Galatea (Händel)|Acis and Galatea]]* – 1718
**[[Dione (play)|Dione]]* – 1720
**Poems on Several Occasions* – 1720
**[[The Captives (1724 play)|The Captives]]* – 1724
**Fables* (også kjent som *Fifty-one Fables in Verse* og *Fables of John Gay*) – 1727 (*Part the Second* – 1738)
**The Beggar's Opera* (*Tolvskillingsoperaen*) – 1728
**[[Polly (opera)|Polly]]* – 1729
**[[Achilles (opera)|Achilles]]* – 1733
**The Distress'd Wife* – 1743

## Kilder
* Melville, Lewis (1921): *Life and Letters of John Gay (1685-1732): Author of «The Beggar's Opera»*. Daniel O'Connor.
* Gaye, Phoebe Fenwick (1938): *John Gay: His place in the Eighteenth Century* (illu. utg.). Collins.
* Irving, William Henry (1940): *John Gay: favorite of the wits*. Duke University Press.
* Gay, John (1966): *The Letters of John Gay*. Oxford. (Burgess, C.F, red.)
* Warner, Oliver (1971): *John Gay. Writers and Their Work: No 171* (Revi. utg.). For the British Council av Longman.
* Gay, John (1974): *Poetry and Prose* [2 bind]. Oxford. (Dearing, Vinton A, red.) .

## Referanser


## Eksterne lenker
* 
* 
* 
* 
* 
*  Luminarium: John Gay, hans liv, omfattende samling av verker og studieressurser
*  Gay John fra FOLDOC
Russisk forsvar

**Russisk** er en sjakkåpning som defineres av åpningstrekkene 1.e4 e5 2.Sf3 Sf6. Åpningen ble gjort populær av den russiske mesteren Aleksandr Petrov midt på 1800-tallet. Russisk har blitt spilt av flere stormestere som Anatolij Karpov, Vladimir Kramnik og Fabiano Caruana.

Åpningen er et alternativ til det langt vanligere 2...Sc6. I stedet for å dekke bonden på e5, beholder svart symmetrien og angriper hvits bonde på e4. Åpningen regnes som ganske solid og remisaktig, men det er en del feller og partiet kan fort bli en taktisk batalje.

## Varianter
Hvits vanligste fortsettelse er 3.Sxe5. En felle svart må unngå er 3...Sxe4? 4.De2. Hvis den truede svarte springeren flytter (f.eks. ...Sf6??) kommer 5.Sc6+ som vinner dronningen. Bedre er 4...De7 5.Dxe4 d6, men svarts stilling er likevel ganske løs. Istedenfor å ta bonden tilbake straks er 3...d6 hovedfortsettelsen. En spennende men antakelig usunn fortsettelse er Cochranegambiten 4.Sxf7 som ofrer springeren for to bønder og en utsatt svart konge. Langt vanligere er 4.Sf3 Sxe4 da svart har fått tilbake materiellet men plassert springeren på en noe utsatt plass. En forholdsvis trygg variant er Emanuel Laskers fortsettelse 5.De2 De7 6.d3 som fører til avbytter og sannsynlig remis, hovedfortsettelsen er 5.d4 d5 6.Ld3 som forsøker å gjøre noe ut av den utsatte springeren på e4.

Et alternativ til 3.Sxe5 er 3.d4 som ble spilt av Wilhelm Steinitz. Trekket fører til et avbytte av bønder i sentrum og en åpning av stillingen. Svart kan velge om han vil ta bonden på d4 eller e4, begge deler gir noenlunde likt spill.
Josef Stiegler

**Josef «Pepi» Stiegler** (født 1937) er en østerriksk tidligere alpinist. Han er bosatt i Jackson Hole i Wyoming, USA, der han driver en skiskole.

Han kjørte for det østerrikske landslaget tidlig i 1960-årene, og vant blant annet tre olympiske medaljer.

Under OL 1960 i Squaw Valley fikk han sølv i storslalåm. Fire år senere, under OL i Innsbruck, ble det bronse i storslalåm og en meget populær gullmedalje i slalåm.

Josef Stiegler er far til alpinisten Resi Stiegler, som tok sjetteplass i slalåm under VM i alpint 2005.

## Eksterne lenker
*
Se, han snakker

***Se, han snakker*** er en komedie fra 1989 med John Travolta, Kirstie Alley og Bruce Willis som medvirkende. 

## Handling
«Mollie» og hennes sjef «Albert», får barn sammen. Filmen utforsker hennes forsøk på å få «Albert» til å avfinne seg med at han har et ansvar for sønnen «Mikey», og å betale barnebidrag. «James Ubraccio» er en drosjesjåfør som blir venn med «Mollie» mens hun går igjennom prøvelsene det er å være nybakt alenemor.

Mye av filmen er portrettert gjennom «Mikey»s tanker.

## Oppfølgere
Filmen var suksessrik nok til å bringe fram to oppfølgere: *[[Se, hun snakker også]]* (1990) og *[[Se hvem som snakker nå]]* (1993). Suksessen etter de to første filmene inspirerte også en sitcom fra ABC som het *Baby Talk*, som gikk på luften i USA fra 1991 til 1992, og der Tony Danza hadde stemmen til «Baby Mickey».

## Rolleliste

## Eksterne lenker
*
Dodoma

**Dodoma** (bokstavelig «det har sunket» på gogo) er Tanzanias hovedstad og administrativt senter i regionen Dodoma. Ved den offisielle folketellingen i 2012 hadde byen en befolkning på  innbyggere. Antatt antall husholdninger er , med et gjennomsnitt på 4,3 medlemmer per husstand.

Dodoma ligger sentralt i Tanzania, og det blei beslutta å flytte landets hovedstad fra Dar-es-Salaam til Dodoma i 1973. Tanzanias nasjonalforsamling blei flytta til Dodoma i februar 1996, men mange statlige etater har fortsatt tilhold i Dar-es-Salaam, som er landets største by og kommersielt sentrum. Dodoma ligger 486&nbsp;km vest for Dar-es-Salaam, og 441&nbsp;km sør for Arusha, som er hovedkvarteret til Det østafrikanske fellesskap.

Universitetet i Dodoma blei åpna i 2007, og skal etter planen ha en kapasitet på  studenter innen 2025, dobbelt så mange som Universitetet i Dar-es-Salaam, som er det største universitetet i Tanzania per 2012.

## Historie
Dodoma ble grunnlagt i 1907 under tysk kolonistyre ved byggingen av Tanganyikabanen. Den går fra Dar-es-Salaam i øst til Kigoma ved Tanganyikasjøen i vest. Jernbanen ble bygget langs en gammel karavanrute og en liten markedsby som var en del av karavanruten lå på stedet. Byutformingen fulgte den typiske koloniplanleggingen på den tiden med et europeisk kvarter adskilt fra en innfødt landsby.

Ved Tanzanias selvstendighet i 1967 var Das-Es-Salaam hovedstad. Byen hadde imidlertid problemer med infrastruktur og plass og et varmt klima. Dodoma derimot lå midt i landet, godt plassert i forhold til veier og jernbaner, hadde plass til å vokse og et behagligere klima. Allerede i 1915 hadde de tyske koloniherrene diskutert å flytte hovedstaden dit. I 1973 fikk Dodoma formelt status som landets hovedstad etter at det året før hadde blitt holdt en avstemning i det styrende TANU-partiet.  Det var da beregnet at flyttingen av hovedstaden ville ta ti år. Først i 1996, ble Tanzanias nasjonalforsamling flyttet til byen.

## Samferdsel
Byen har en flyplass: Dodoma lufthavn. En ny flyplass er planlagt, Msalato internasjonale lufthavn, som skal ha kapasitet til å ta imot større fly.

## Vennskapsbyer
* Jaipur, India
* Bangui, Den sentralafrikanske republikk
* Watsa, Den demokratiske republikken Kongo

## Referanser


## Eksterne lenker
*
Demo

**Demo** har flere betydninger:

* Forkortelse for demonstrasjon
* Demo (dataprogram)
* Demo (tidsskrift)
* Demo (musikk)
Rød Front

**Rød Front** har vært brukt som navn på ulike fenomener i norsk politikk.
**[[Rød Front (avis)]]*, en avis utgitt av Norges Kommunistiske Parti på Hedmark på 1930-tallet.
*Rød Front i DNS, lister som stilte til valg i Det Norske Studentersamfund i Oslo fra slutten av 1960-tallet til utpå 1980-tallet. Tilsvarende lister med mer eller mindre samme navn ble også stilt i studentersamfunnene i Bergen, Trondheim og noen andre steder.
* Rød Front, en betegnelse bruk av ml-bevegelsen på slutten av 1960-tallet og begynnelsen på 1970-tallet på demonstrasjoner under 1. mai arrangert og betegnelsen på noen av sommerleirene som ble arrangert.
RHF

**RHF** er en forkortelse som blant annet kan stå for:

* Rutebilhistorisk Forening
* Regionalt helseforetak
Aston Martin DB Mark III

**Aston Martin DB Mark III** (ofte omtalt som **Mark III**) var en sportsbil produsert av britiske Aston Martin fra 1957 til 1959. Mark III etterfulgte  DB2/4, og hadde den den samme 2,9&nbsp;liters (2922&nbsp;cc) motoren.

Endringene på Mark III var en grill lik den på DB3S, et nytt instrumentpanel og nytt bremsesystem. Nytt var også den hydrauliske clutchen, samt mulighet for automatgir.

Mark III hadde 162&nbsp;hk (121&nbsp;kW), men en versjon med 178&nbsp;hk (133&nbsp;kW) var også tilgjengelig. Den vanlige modellen gjorde 0 – 100 km/t på 9,3 sekunder og hadde en toppfart på 193 km/t.

En omtale av magasinet *Road & Track* i 1959 lovpriste bilen, bortsett fra prisen på  $ 7 450. 

## James Bond

James Bond kjører en Aston Martin DB Mark III i bokutgaven av Goldfinger, men omtales som "DB III". Det er den eneste bilen i Ian Flemings bøker som har typiske James Bond-effekter installert. I filmen som kom fem år etter boken var bilen oppgradert til en Aston Martin DB5.

## Referanser
Demo (tidsskrift)

***Demo*** er et redaksjonelt uavhengig, radikalt tidsskrift som tar for seg ideologi, politikk, akademia og kultur under vignetten «For sosialistisk folkestyre». De har tidligere gitt ut numre med temaer som kultur og klasse, Fremskrittspartiet, postmodernisme og nytale.

Demo kom ut for første gang vinteren 2001, og startet med utgangspunkt i miljøet rundt Rød Front på Universitetet i Oslo. Tidsskriftet er medlem av Norsk Tidsskriftforening, og mottar støtte fra Kulturrådet og Fritt Ord. De er i dag tilknyttet miljøet rundt Stiftelsen Manifest.

## Eksterne lenker
* Om Venstrealliansen på Studentersamfundets hjemmeside (Besøkt 22. desember 2010)
* Stiftelsen Manifests hjemmeside (Besøkt 22. desember 2010)
Royal Army Chaplains’ Department

**Royal Army Chaplains' Department** er et korps i den britiske hæren bestående av ordinert kleresi, feltprester. Feltprestene er kapellaner men tituleres *padre* i engelsk dagligtale. Prestene tilhører et av flere kristne trossamfunn, eller den jødiske tro. Kristne og jøder bærer forskjellig luemerke.

Feltprestene er alle offiserer i den britiske hæren og bærer uniform, men ikke våpen (og er de eneste offiserene som ikke bærer sabel på parade). Paradeuniformen er vanligvis svart istedenfor mørk blå, og insigniene er lilla. De kan også bære prestekrage under uniformen. I formelle situasjoner bærer prestene sine medaljer og dekorasjoner på presteantrekket (mange feltprester er dekorert for heltemodighet i strid, inkludert flere Victoria Cross).

## Representerte trossamfunn
Feltprestene klassifiseres som enten jøder (for tiden kun i reservestyrken Army Reserve) eller som medlem av en av følgende kristne trossamfunn:

*Den engelske kirke (inkludert Den irske kirke, Kirken i Wales og Scottish Episcopal Church)
*Den skotske kirke (inkludert Presbyterian Church of Ireland)
*Den romersk-katolske kirke
*Metodistkirken
*United Board, bestående av Baptist Church, United Reformed Church og Congregational Church

De fleste større forlegninger har en anglikansk feltprest, en romersk-katolsk feltprest og en tredje feltprest fra et annet protestantisk trossamfunn. Hver bataljon og hvert regiment har også sin egen feltprest.

## Eksterne lenker
*
Morten Myklebust

**Morten Zeverin Myklebust** (født 11. september 1961) er en norsk tegneserietegner og illustratør. Han har arbeidet under navnet Mykle Illustrasjoner siden 1985. I 1995 startet han Fantasi-Fabrikken A/S i Tønsberg sammen med kona Anne Thowsen. De har siden laget en rekke faktabøker for barn om norsk historie, blant annet om Middelaldergutten Brage, og barnefilmfigurene Pelle Politibil, Den lille traktoren Gråtass og Stubbefolket.

Morten Myklebust mottok i 1991 Sproing-prisen for beste norske tegneserie for *[[Kristina av Tunsberg]]* tekst av Kåre Holt. Han fikk samme år også Kulturdepartementets tegneseriepris for dette albumet, i 1994 også for *I ramnens skugge*, en tegneseriebok i samarbeid med tegnerne Knut Westad og Ragnhild Beate Nilsen.

Morten Myklebust bor og arbeider på tettstedet Eik like nord for Tønsberg i Vestfold. 

## Eksterne lenker
* Fantasi-Fabrikkens nettsider
* Blakopier i Nasjonalbibliotekets digitalarkiv av bøker illustrert, skrevet eller produsert av Morten Myklebust
Det amerikanske romersk-katolske militærordinariat

**Det amerikanske romersk-katolske militærordinariat** (**Roman Catholic Archdiocese for the Military Services**) er Den katolske kirke i USAs militærordinariat for de amerikanske styrkene. Militærordinariatet ble opprettet i 1939 og har status som erkebispedømme. Det driver feltprestvirksomhet i hæren, flyvåpenet, marinen, marinekorpset og kystvakten. Setet ligger i Silver Springs rett nord for Washington, DC.

I Norge har militærordinariatet ansvar for amerikanske soldater som er stasjonert ved NATOs anlegg; disse er således ikke formelt sett medlemmer av de norske katolske menigheter. 

## Eksterne lenker
*
Aston Martin V8

**Aston Martin V8** er en todørs coupé produsert i Storbritannia av Aston Martin fra  1969 til 1990.

**DBS V8** fra 1969 (serie 1) var en Aston Martin DBS (som hadde 6 sylindre) med Tadek Marek (1908–1982) sin nye V8-motor på 5.3 liter og i overkant av 300 hestekrefter. En slik ble brukt av James Bond i TV-serien *[[The Persuaders]]*, selv om den bare hadde 6 sylindre.  I 1971 ble DBS-modellen lagt ned.

**Aston Martin V8** (serie 2, 288 eks.) fra 1971 fikk bensininnsprøytning fra tyske Bosch, i stedet for forgassere.

Serie 3 (1973 til 1978) gjeninnførte forgassere, grunnet problemer med både regelverket i California og med selve innsprøytningen. 

Serie 4, også kalt Oscar India (1978 til 1985, 352 eks.) tok i bruk tre i interiøret.  Fra 1978 fikk man **Volante**, en cabriolet. 

**V8 Vantage** (1977–89) hadde mye kraftigere motor (opp under 400 hk) og kunne fås som **V8 Vantage Volante** også fra 1986.

Serie 5 (1986–89) var den siste.  Samtidig laget de **V8 Zagato** (1986–90, 52 eks.) med karosseri fra italienske Zagato både som coupe og cabriolet.

Aston Martin (10629398264).jpg | DBS V8 fra 1971
1973 Aston Martin V8 fl.jpg | V8 fra 1973
Aston Martin V8, 1976 - Flickr - granada turnier.jpg | V8 fra 1975
1981 Aston Martin V8 Volante.jpg | V8 Volante fra 1981
1978 Aston Martin V8 Vantage fliptail in Morges 2013 - Front left (level).jpg | V8 Vantage fra 1978
Zagato.jpg | V8 Zagato


## James Bond
James Bonds bil ("B549 WUU") i filmen *[[The Living Daylights]]* fra 1987 er noe forvirrende. I begynnelsen av filmen er bilen en V8 Vantage Volante (cabriolet). Bilen brukt i disse scenene er en tidlig produksjonsmodell av Vantage Volante som er eid av Aston Martin Lagondas styreformann Victor Gauntlett. Senere i filmen er bilen utstyrt med en hardtop av Q og hans menn. Men denne bilen er ikke en Vantage, men har de samme nummerskiltene og utførelse som den opprinnelige bilen.

## Eksterne lenker
* Side om James Bond og V8
Goldfinger (film)

***Goldfinger*** er en britisk action-film fra 1964. Det er den tredje James Bond-filmen som ble produsert i den offisielle rekken.

Det amerikanske filminstituttet (AFI) har kåret *Goldfinger* til tidenes 71. beste spenningsfilm fra USA.

Filmen regnes å være den som for alvor gjorde James Bond populær. De opprinnelige romanene solgte som aldri før, og det ble produsert masse merchandise. Også en rekke parodier og kopier ble produsert i årene som fulgte *Goldfinger*-utgivelsen, men en del av disse floppet i praksis.

## Handling
Etter å ha ødelagt et laboratorium for produksjon av narkotika i Latin-Amerika, reiser MI6-agenten James Bond på ferie til Miami Beach i Florida. Men hans overordnede M, via CIA-agent Felix Leiter, instruerer Bond til å observere Auric Goldfinger. Men Bond oppdager at Goldfinger jukser i et kortspill med høy innsats, hjulpet av hans ansatte Jill Masterson. Bond presser Goldfinger til å tape spillet. Etter en natt sammen med Jill, blir Bond slått ut av Goldfingers koreanske tjener Oddjob. Når Bond våkner igjen oppdager han den døde Jill.

Bond får deretter i oppdrag å avsløre hvordan Goldfinger smugler gull internasjonalt. Q forsyner Bond med en modifisert Aston Martin DB5 og to sporingsenheter. Bond møter Goldfinger i Kent og spiller en runde golf med ham. Goldfinger advarer ham mot å blande seg inn i hans saker, og Oddjob demonstrerer sin formidable styrke og at han kan halshugge ethvert offer med sin spesielle stål-kantede hatt. Goldfinger lar Oddjob demonstrere dette på en stein-statue. Bond følger etter Goldfinger til Sveits, hvor han også møter Jills søster, Tilly. Hun forsøker å myrde Goldfinger, men dette mislykkes.

Bond sniker seg inn i Goldfingers raffineri, og overhører at han forteller en kinesisk kjernefysiker - ved navn Ling - at han inkorporerer gull i karosseriet til Rolls-Royce Phantom III for å smugle alt gullet ut av England. Bond overhører også at Goldfinger nevner noe han kaller Operation Grand Slam, og han møter Tilly igjen - før Oddjob dreper henne med sin dødelige hatt. Det viser seg at Goldfinger planlegger å bryte seg inn i United States Bullion Depository ved Fort Knox ved å slippe ut en nervegass og drepe hele personalet.

## Medvirkende
* Sean Connery – *James Bond*
* Honor Blackman – *Pussy Galore*
* Gert Fröbe – *Auric Goldfinger*
* Shirley Eaton – *Jill Masterson*
* Tania Mallet – *Tilly Masterson*
* Harold Sakata – *Oddjob*
* Martin Benson – *Solo*
* Cec Linder – *Felix Leiter*
* Bernard Lee – *M*
* Desmond Llewelyn – *Q*
* Lois Maxwell – *Miss Moneypenny*
* Michael Collins – *Auric Goldfinger* (stemme)
* Bob Simmons som James Bond i pistolscenen 

## Referanser


## Eksterne lenker
*
Lars Vik

**Lars Vik** (født 8. april 1958) er en norsk skuespiller og dramatiker. Han var med å starte Grenland friteater i 1976, der han fortsatt arbeider som skuespiller, pedagog og dramatiker med spesiell interesse for teater for barn og unge.  Lars Vik er særlig kjent for klovnefiguren Fritjof Fomlesen som han har spilt både for scene, film og fjernsyn. Lars Vik sin første kommersielle gjennombrudd var i et samarbeid med Trond Hannemyr som klovneduoen Sjakk & Ludo, som også ble sendt som barne-TV tidlig på 1980-tallet.
 
Lars Vik bor og arbeider i Porsgrunn i Telemark. Han er sønn av forfatteren Bjørg Vik og bror av bildekunstneren Leiken Vik og legen Jørgen Vik (født 1965).
Han er gift med skuespilleren Gerd Helen «Geddy» Aniksdal, som også er ansatt ved Grenland Friteater.

Vik gav i 2021 ut biografien *Bjørg Viks vei*, der han har skrevet om moras oppvekst, liv og forfatterskap. Han mottok Riksmålsforbundets litteraturpris for biografien. I 2025 gav han ut boka *Jeg må ut*, ei personlig bok som byr på oppvekstfortellinger og teatererindringer, men som først og fremst handler om gleden ved å gå.

## Hørespill
* *Det er noe jeg må si deg* (for ungdom) (produsert 1988)
* *Kystsymfonikerne* (tre deler) (sammen med Jesper Halle) (produsert 1993, reprise 1993)

## Eksterne lenker
* 
*  Offisiell hjemmeside
*  Lars Vik  hos Norske Dramatikeres Forbund
*  Fyldig egenpresentasjon på Kjentfolk.no
*  Presentasjon av Lars Vik Produksjoner AS i Forfatterkatalogen på Forfattersentrums nettsider
Benoni (sjakkåpning)

**Benoni** er en gruppe sjakkåpninger som generelt innebærer åpningstrekkene 1.d4 c5 2.d5. Imidlertid utsettes ofte trekkene ...c5 og d5, og den vanligste trekksekvensen for å nå Benoni er 1.d4 Sf6 2.c4 c5 3.d5. I denne stillingen vil 3...g6, 3...e6 eller 3...d6 føre til de moderne Benonivariantene, 3...b5 fører til en åpning som kalles Benkögambit.

## Varianter
Det finnes flere varianter av Benoni og de fører til svært forskjellige stillingstyper.

Den vanligste, og en av de mest aggressive er *moderne Benoni*, som kan oppstå etter trekkene 1.d4 Sf6 2.c4 c5 3.d5 e6 4.Sc3 d6 5.e4 exd5 6.cxd5 g6 eller 1.d4 Sf6 2.c4 c5 3.d5 e6 4.Sc3 exd5 5.cxd5 d6 6.e4 g6. Svart planlegger løperutvikling til g7 der den vil kjempe om en lang diagonal. Etter rokade er angrep på dronningfløyen og spill mot den hvite bonden på e4 aktuelle planer. Hvit spiller på et initiativ i sentrum. Når man sammenligner moderne Benoni med kongeindisk så er den svarte løperen mer aktiv i Benoni fordi det ikke er noen bonde på e5 som blokkerer den. På den andre siden gjør fraværet av denne bonden at det hvite sentrum blir mer mobilt. Taimanovvarianten, der hvit spiller f4 og følger opp med Lb5+ for å overkjøre svart i sentrum er hvits mest aggressive svar på Benoni, og regnes som så bra for hvit at en del spillere ikke prøver å spille moderne Benoni før hvit har spilt Sf3 foran f-bonden, f.eks 1.d4 Sf6 2.c4 e6 3.Sf3 c5. 

En del hvitspillere som misliker de skarpe taktiske variantene som moderne Benoni fører til, unngår hele varianten med 1.d4 Sf6 2.c4 c5 3.*Sf3*, som gir en roligere variant av engelsk.

Klassisk Benoni oppstår hvis svart straks besvarer 1.d4 med 1...c5. Som regel går klassisk Benoni over til moderne Benoni eller tsjekkisk Benoni, selv om det er noen få uavhengige varianter. 

Tsjekkisk Benoni oppstår etter 1.d4 Nf6 2.c4 c5 3.d5 e5. I denne åpningen pleier svart å utvikle løperen til e7 istedenfor g7. Varianten er mer solid enn moderne Benoni, men det er også mer passivt.

«Benoni» er et hebraisk uttrykk (Rakel ga sin andre sønn navnet Ben'oni, 1. Mos 35,18) som betyr «sorgens sønn». Åpningen fikk dette noe dystre navnet av Aaron Reinganum som analyserte åpningen i 1825 mens han var deprimert.
Benoni

**Benoni** kan referere til:
* Arne Benoni, countryartist fra Lofoten
* Benoni (roman) av Knut Hamsun i 1907 
* Benoni (sjakkåpning), en sjakkåpning
* Benjamin (bibelsk person)
* Benoni, en by i Sør-Afrika
Fantasi-Fabrikken

**Fantasi-Fabrikken A/S** er et produksjons- og utviklingsselskap i Tønsberg i Vestfold som særlig arbeider med tegneserier, barnebøker, barnefilmer og annen underholdning for barn med hovedvekt på utvikling av egne karakterer, univers og brand. Aksjeselskapet ble etablert i 1995 og eies av Morten Myklebust – kreativ leder og skaper – og Anne Thovsen – daglig leder og styreleder. Fantasi-Fabrikken har tidligere også laget en rekke historiske faktabøker for barn, blant annet fra norsk vikingtid og middelalder, deriblant om Middelaldergutten Brage, Olav – Viking og Helgen, Livet i Middelalderen, mfl.  I 2009 utviklet og produserte selskapet også TV-serien og teaterforestillingen om Stubbefolket. Selskapet har skapt og utviklet karakteren og universet Den lille traktoren Gråtass/Little Grey Fergie gjennom bøker, teater, tv-serier, musikk og filmer. i 2013 ble YouTube-kanalen med Little Grey Fergie etablert, som i dag har mer enn 500 millioner visninger. Selskapet har også skapt og utviklet en ny barnekarakter basert på norsk vikinghistorie; spesifikt Vestfold og Telemark; Vikingjenta TORA hvor første filmproduksjon fant sted sommeren 2023. 

Fantasi-Fabrikken AS holder til i eget spesialtegnet fabrikkbygg oppført i 2005 på tettstedet Eik like nord for Tønsberg.

## Eksterne lenker
*
Iringa

**Iringa** er en by i Iringa-region i Tanzania, med en befolkning på 112&nbsp;900 (2004). Den ligger på  7.77° sydlig bredde og 5.69° østlig lengde. Navnet kommer fra Hehe-ordet *lilinga*,  som betyr festning.  Festningen og hovedkvarteret til Chief Mkwawa lå i landsbyen  Kalenga like ved på  1890-tallet.
Arbeidstilsynet

**Arbeidstilsynet** er en norsk statlig etat underlagt Arbeids- og inkluderingsdepartementet. Den fører tilsyn med at private og offentlige virksomheter følger kravene etter arbeidsmiljøloven, allmenngjøringsloven, ferieloven og deler av tobakksskadeloven.

Arbeidstilsynet skal legge premisser for å følge opp at virksomhetene holder et høyt nivå med hensyn til helse, arbeidsmiljø og sikkerhet. Arbeidstilsynet skal, på et faglig og selvstendig grunnlag, følge opp at virksomhetene ivaretar sitt ansvar etter arbeidsmiljølovgivningen, allmenngjøringslovgivningen og øvrig relevant regelverk som er tillagt Arbeidstilsynets myndighet.

## Organisasjon

### Direktorat og ytre etat
Arbeidstilsynet består av et direktorat, lokalisert i Trondheim, og en ytre etat med seks avdelinger. Avdelingene ivaretar etatens kjernevirksomhet og har landsdekkende ansvar for sine områder. 

Etaten har kontorsteder som møter virksomheter over hele landet. Per 31. desember 2023 var 741 ansatte fordelt på 23 kontorsteder, fem servicesentre for utenlandske arbeidstakere (SUA) og åtte tverretatlige sentre rettet mot arbeidslivskriminalitet.

### Ledelse
Arbeidstilsynets direktør er fra 1.&nbsp;oktober 2024 Ingvill Kvernmo. Tidligere direktør Trude Vollheim trakk seg fra stillingen i januar 2024, og Ronny Jørgenvåg var fungerende direktør frem til Kvernmo tiltrådte.

## Bakgrunn

### Tidligere etater
Arbeidstilsynet oppstod som en forlengelse av Fabrikktilsynet. Fabrikktilsynet ble opprettet som et kommunalt forvaltningsorgan i 1893 og videreført som Sjefsinspektoratet for arbeidstilsynet fra 1914. Fra 1936 fikk fabrikkinspektørene, som kontrollpersonalet i Arbeidstilsynet da ble kalt, myndighet til å stoppe virksomheter som ble ansett som så farlige at menneskeliv eller store verdier kunne gå tapt.

### Betzy Kjeldsberg
Betzy Kjeldsberg er en kjent for sin innsats for å ha fulgt opp over 2000 bedrifter som sysselsatte til sammen mange tusen kvinner og barn, med mange hundre barn under 14-års alder. I jobben som Norges første kvinnelige fabrikkinspektør bidro hun på 1900-tallet til bedring av arbeidslivet, særlig arbeidsforholdene innen industrien, innføring av åttetimersdag, lønnet fødselspermisjon og forbud mot barnearbeid.

## Virksomhet

### Tilsyn
Hvert år gjennomfører Arbeidstilsynet tilsyn med bransjer der risikoen er størst. I 2023 gjennomførte etaten til sammen 12 808 tilsyn og mottok 12 196 meldinger om kritikkverdige forhold.

### Veiledning og mottak av publikumstips
Alle bedrifter og ansatte kan kontakte Arbeidstilsynet for å få veiledning. Etaten har en egen svartjeneste som svarer på spørsmål om blant annet ferie, arbeidstid, oppsigelse, ergonomi, kjemisk helsefare, kraner, maskiner og vernetjenesteordningen.

Arbeidstilsynet tar også imot tips om arbeidsrelaterte forhold som bør undersøkes nærmere.

## Litteratur
* Øyvind Bjørnson 100 år for bedre arbeidsmiljø 1893–1993 : arbeidstilsynet 100 år Tiden, 1993 

## Referanser


## Eksterne lenker
* 
* Se film om Arbeidstilsynet - YouTube
* Nettsiden Statistikk - dødsulykker og arbeidsrelaterte sykdommer på Arbeidstilsynets nettsted. Besøkt 5. februar 2021.
Haakon Lorentzen

**Haakon Lorentzen** (født 23. august 1954 i Oslo) er en norsk forretningsmann bosatt i Brasil.

## Oppvekst, bakgrunn og utdannelse
Lorentzen, av slekten Lorentzen, er sønn av prinsesse Ragnhild, fru Lorentzen, og Erling Lorentzen, og er kong Olav Vs eldste barnebarn. Han vokste opp i Brasil, avtjente verneplikten i Norge i 1980-årene, og bodde og arbeidet en periode i Norge. Han studerte økonomifag ved Pontifícia Universidade Católica do Rio de Janeiro i Rio de Janeiro og har tatt avanserte ledelseskurs på Harvard Business School i USA.

Lorentzen giftet seg den 14. april 1982 i Rio de Janeiro med Martha Carvalho de Freitas.

## Forretningsmann
Lorentzen er leder av det brasilianske selskapet Grupo Lorentzen. Han har vært direktør på Aracruz Celulose S.A. siden 29. april 1991, er president i Lorentzen Empreendimentos S.A., styreleder for Companhia de Navegacao Norsul, styremedlem i Acao Comunitaria do Brasil, Harvard Business School Latin American Research Center, WWF Brasil og Ideiasnet S.A.

## Referanser


## Eksterne lenker
* 
* 
*
Jewish Defense League

**Jewish Defense League** (JDL) er en jødisk politisk og paramilitær terrororganisasjon ifølge FBI. Den ble grunnlagt i 1968, et år etter seksdagerskrigen, av rabbi Meir Kahane og beskriver seg selv som en sionistisk organisasjon som skal bekjempe jødehat i USA og andre steder i den jødiske diasporaen. Antall medlemmer var anslått til noen få tusen i år 2000, men har økt siden. 

Jewish Defense League opererer også i Israel og det okkuperte Vestbredden. I sær har JDL stor støtte i Kiryat Arba og andre jødiske bosetterkolonier i Hebron hvor aktivister fra gruppen har gjennomført flere angrep på palestinere og palestinsk eiendom. Baruch Goldstein, en JDL-aktivist fra Kiryat Arba, stod i 1994 bak en massakre på palestinere under en fredagsbønn i Ibrahim-moskéen i Hebron.  30 mennesker ble drept og 125 såret.

JDL har blant annet utspring i ultraortodokse jødiske miljøer i New York. I 2001 ble to fremtredende medlemmer i USA, Irv Rubin og Earl Krugel, arrestert for å planlegge angrep mot Muslim Public Affairs Council og Kong Fhad-moskeen i Los Angeles, samt kontorene til kongressmann Darrell Issa. Organisasjonen er også mistenkt for å ha stått bak drapet på Alex Odeh fra American-Arab Anti-Discrimination Committee i samme by i 1985. De forsøkte også å ta livet av historikeren David Cole, men han forsvant i 15 år og brukte et alias.

## Referanser




## Eksterne lenker
*
Mario Kart 64

***Mario Kart 64*** (japansk: マリオカート64, Mario Kāto 64) er et bilspill utviklet og utgitt av Nintendo til Nintendo 64. Spillet går ut på å kappkjøre med mange av de kjente figurene fra Mario-spillene, for eksempel Donkey Kong, Bowser og Prinsesse Peach, mens man samtidig benytter diverse gjenstander man har til rådighet som våpen.

Mario Kart 64 er en oppfølger til spillet Super Mario Kart til Super Nintendo Entertainment System.

## Spillet
Spillet har 16 baner som er delt inn i fire turneringer; Mushroom Cup, Flower Cup, Star Cup og Special Cup. Man velger selv én av de åtte tilgjengelige karakterene. Man velger også mellom fire forskjellige spillmoduser.

### Gran Prix-modus
I Grand Prix-modus velger spilleren én av turneringene, og spiller gjennom turneringens fire baner. Deretter vil man delta i en sluttseremoni, hvor man enten havner på førsteplass, andreplass, tredjeplass eller fjerdeplass avhengig av resultatene i de fire banene man tidligere fullførte. Man mottar ni poeng for en førsteplass, seks for en andreplass, tre for en tredjeplass, og ett poeng for en fjerdeplass. De ytterligere plasseringene gir ingen poeng. Modusen kan enten spilles alene eller i tospillermodus.

### Time Trials-modus
I Time Trials-modus kjører du alene i de forskjellige turneringene, og forsøker å fullføre på kortest mulig tid. Så sant du har spilt igjennom den aktuelle turneringen én gang tidligere, vil et spøkelse dukke opp og kjøre din beste rekord, slik at du kan holde følge med hvor godt du ligger an.

### VS-modus
I VS-modus spiller to, tre eller fire spiller mot hverandre i en valgfri turnering. Ingen datastyrte motstandere er med i spillet.

### Battle-modus
Battle-modusen lar to til fire spillere konkurrere mot hverandre i en egen spilltype. Istedenfor å kjøre kappløp, er man nå inne i en avlukket bane, og forsøker å sprekke motstanderens ballonger. Man har tre ballonger, og man taper når man har mistet alle tre. Spiller man med tre eller fire spillere, vil de to første spillerne som taper bli til en levende bombe, og får muligheten til å krasje inn i de gjenværende motstanderne for å ta deres ballonger.

## Spillbare figurer
Totalt åtte figurer fra Mario-universet var spillbare i Mario Kart 64.
* Mario
* Luigi
* Yoshi
* Toad
* Prinsesse Peach
* Bowser
* Donkey Kong
* Wario

## Oppfølgere
Mari Kart 64 har senere fått oppfølgere som *[[Mario Kart: Super Circuit]]* til Game Boy Advance, og Mario Kart: Double Dash‼ til Nintendo GameCube.

## Eksterne lenker
*
Gambit

En **gambit** er en sjakkåpning der en spiller ofrer materiell for å oppnå andre fordeler. Vanligvis er det en bonde som blir ofret, men det finnes også gambiter der man ofrer en løper eller springer. En gambit der spilleren med de svarte brikkene ofrer materiell, kalles ofte en **motgambit**.

Ordet *gambit* ble først tatt i bruk om sjakk av den spanske presten Ruy López de Segura. Det kommer fra italiensk *dare il gambetto*, «å sette et ben frem» eller i overført betydning «å spenne ben på noen». Lopez studerte og utviklet denne spillemåten, og dermed fikk det italienske ordet den spanske formen *gambito*, som i sin tur ledet til det franske *gambit*, som tilsvarer den norske stavemåten.

## Eksempler på gambiter
*Kongegambit: 1.e4 e5 2.f4
*Dronninggambit:  1.d4 d5 2.c4
: Dette er den mest spilte «gambiten», men er teknisk sett ikke en gambit siden hvit alltid kan vinne bonden tilbake.
*Evans-gambit: 1.e4 e5 2.Sf3 Sc6 3.Lc4 Lc5 4.b4
*Rousseau-gambit 1.e4 e5 2.Sf3 Sc6 3.Lc4 f5
*Smith-Morra-gambit: 1.e4 c5 2.d4 med planen 2. ..cxd4 3.c3 dxc3 4.Sxc3
*Blackmar-Diemer gambit:  1.d4 d5 2.e4 dxe4 3.Sc3 fulgt av 4.f3
*Froms gambit: 1.f4 e5
*Staunton-gambit: 1.d4 f5 2.e4 
*Benkögambit: 1.d4 Sf6 2.c4 c5 3.d5 b5
*Budapest-gambit:  1.d4 Sf6 2.c4 e5
*Skotsk gambit: 1.e4 e5 2.Sf3 Sc6 3.d4 exd4 4.Lc4 
*Lettisk gambit: 1.e4 e5 2.Sf3 f5
*Elefantgambit: 1.e4 e5 2.Sf3 d5
*Englunds-gambit: 1.d4 e5?!

## Eksterne lenker
* Guide to Chess Gambits (Part 1)
* Guide to Chess Gambits (Part 2)
Mottatt dronninggambit

**Mottatt dronninggambit** er en variant av sjakkåpningen dronninggambit (1.d4 d5 2.c4) der svart tar bonden med 2...dxc4. Slaget på c4 kan komme litt senere også, hvis hvit ikke straks kan ta tilbake med Lxc4 er det mottatt dronninggambit. Dersom svart avstår fra å slå bonden på c4, og i stedet trekker 2...e6, er det avslått dronninggambit

Til tross for navnet så er ikke dette en ekte gambit, da forsøk på å beholde bonden er svært dårlig for svart. Når det er på det rene at svart ikke kan beholde bonden kan ...dxc4 se ut som et dårlig trekk da svart gir opp kampen om sentrum i første omgang. Det hvite overtak i sentrum kan bli benyttet som et grunnlag for et angrep. Det svart satser på er å slå tilbake og prøve å enten likvidere det hvite sentrum eller påføre hvit en svakhet, som regel i form av en isolert d-bonde.

2...dxc4 er sjeldnere enn 2...c6 (slavisk) og 2...e6 (klassisk dronninggambit), men det spilles av og til på alle nivåer.

## Varianter
*Hvis hvit ønsker å ta tilbake bonden med en gang er 3.Da4+ Sc6 4.e3 mulig, men dette utvikler dronningen litt for tidlig og gir hvit liten eller ingen fordel. Som regel er hvit litt mer tålmodig.
*3.e3 er et ganske vanlig trekk, spesielt på klubbnivå. Trekket forbereder gjenerobring av bonden med løperen. Denne varianten illustrerer hva som skjer hvis svart forsøker å holde på bonden. Etter 3...b5 4.a4 c6 5.axb5 cxb5?? 6.Df3 vinner hvit minst en offiser på svarts opprevne og uutviklede dronningfløy. 3.e3 er imidlertid ikke et spesielt aktivt trekk.
*3.Sf3 er hovedvarianten av mottatt dronninggambit. Hvit ignorerer bonden på c4 for øyeblikket og utvikler en springer for å hindre svart fra å slå tilbake mot det hvite sentrum med 4...e5. Etter hvert vil hvit som regel spille e3 og Lxc4. 
*3.e4 er en eldre variant som har blitt gjenopplivet i de senere årene. Hvit forsøker aggressivt å erobre sentrum mens svart må prøve å underminere dette.
Øvre Stjørdal

**Øvre Stjørdal** er et tidligere prestegjeld og en tidligere kommune i Trøndelag.

I 1850 ble Stjørdalen formannskapsdistrikt ble delt i landkommunene Øvre og Nedre Stjørdalen. Øvre Stjørdalen hadde på dette tidspunktet 6&nbsp;543 innbyggere. Den 1. januar 1874 ble Øvre Stjørdalen delt i Hegra og Meråker kommuner. I 1902 ble skrivemåten med «Stjørdal» i ubestemt form innført. Fra 1. januar 1962 inngår den tidligere Hegra kommune i dagens Stjørdal kommune.

Frem til 2004 var Øvre Stjørdal et prestegjeld i Den norske kirke, og omfattet sognene Hegra og Meråker. Prestegjeldet inngikk i Stjørdal prosti og Nidaros bispedømme. Ordningen med prestegjeld er siden faset ut.

## Se også
*Liste over ordførere i Øvre Stjørdal

## Referanser


## Eksterne lenker
* Prestegjeld og sogn i Nord-Trøndelag
Stjørdalen

**Stjørdalen** er et dalføre og et distrikt i Trøndelag. Stjørdalselva renner 55 km i østlig–vestlig retning fra riksgrensen ved Storlien og gjennom hoveddalføret, og munner ut i Stjørdalsfjorden, en arm av Trondheimsfjorden. I nord avgrenses distriktet naturlig mot Innherred ved Langstein. Kirkesogn i Stjørdalen er Meråker, Hegra, Lånke, Stjørdal (Værnes) og Skatval. Stjørdalen prestegjeld ble opprettet som ett formannskapsdistrikt (kommune) i 1837, men delt i Øvre og Nedre Stjørdalen i 1850. Siden 1962 har Meråker utgjort en egen kommune, mens resten utgjør Stjørdal kommune.

Stjørdalshalsen med 12&nbsp;000 innbyggere har bystatus og er distriktets trafikale og økonomiske sentrum; her finnes Trondheim lufthavn, Værnes, og E6 møter E14. På Hell møtes Nordlandsbanen og Meråkerbanen. Både Meråkerbanen og E14 følger Stjørdalselva gjennom hoveddalføret og til riksgrensen. Sør for Stjørdalen ligger Neadalen med bygdene Selbu og Tydal, som iblant regnes til distriktet og også har Stjørdalshalsen som trafikalt knutepunkt med Fv705. Historisk var Neadalen en del av Stiordølafylke. Frosta og Åsen har historisk sett hatt både sjøveis kontakt med Stjørdalen og landveis kontakt med Innherred, og kan regnes til begge distriktene, men tilhørte opprinnelig Strindafylke. Mellom Stjørdalen og Trondheim ligger Malvik, som også lå i Strindafylke.

Stjørdal, Meråker, Selbu, Tydal, Frosta og Malvik kommuner deltar i det interkommunale regionrådet Værnesregionen. Til sammen har kommunene i Værnesregionen nærmere 45&nbsp;000 innbyggere og dekker et areal på 5&nbsp;020,43&nbsp;km². Stjørdal og Malvik kommuner deltar også i Trondheimsregionen. Stjørdalen og Innherred har delvis sammenfallende administrativ historikk, iblant under navnet Inntrøndelag, men trafikalt og økonomisk har Stjørdalen vært vel så tett forbundet med Trondheim.

## Distrikt
### Administrative inndelinger
Her behandles distriktet i sin videste utstrekning, slik det er i det interkommunale regionrådet Værnesregionen.

*Kommuner

*Interkommunale regionråd
**Værnesregionen: Hele distriktet. Malvik og Stjørdal deltar også i Trondheimsregionen
*Tingretter (under Frostating lagdømme)
**Sør-Trøndelag tingrett: Malvik, Selbu og Tydal
**Inntrøndelag tingrett: Frosta, Meråker, Stjørdal
*Prostier (under Nidaros bispedømme)
**Stjørdal prosti: Hele distriktet, unntatt Frosta i Sør-Innherred prosti
*Historiske fogderier
**Stjør- og Verdal fogderi: Frosta, Meråker, Stjørdal (opprinnelig også Selbu og Tydal)
**Strinda og Selbu fogderi: Malvik, Selbu og Tydal

## Referanser